Myrskyluodon Maija (elokuva)

Myrskyluodon Maija () on Tiina Lymin ohjaama suomalainen elokuva, jonka arvioidaan tulevan ensi-iltaan vuonna 2024.

Elokuvan kuvaukset alkoivat Ahvenanmaalla lokakuussa 2022.

Elokuvan ohjaaja Lymi on käsikirjoittanut elokuvan Anni Blomqvistin viisiosaisen Myrskyluoto-romaanisarjan pohjalta. Elokuvaa kuvataan Ahvenanmaalla 2022 ja 2023. Kuvauksia on myös Helsingissä ja Turussa. Elokuvan kielenä on ruotsi.

Elokuvan päärooleja näyttelevät ruotsalaiset Amanda Jansson ja Linus Troedsson. Elokuvassa näyttelevät myös Jonna Järnefelt ja Tobias Zilliacus ja Amanda Kilpeläinen Arvidsson.

Elokuvan tuottavat Hanna Virolainen, Jukka Helle ja Markus Selin Solar Filmsistä ja sen levittää Nordisk Film.

Blomqvistin Myrskyluoto-romaaneista tehtiin 1970-luvulla suosittu kuusiosainen tv-sarja. Yleisradion tuottaman sarjan ohjasi Åke Lindman.

Lähteet

Aiheesta muualla 
 

Vuoden 2024 suomalaiset elokuvat
Suomalaiset romaaneihin perustuvat elokuvat
Tiina Lymin ohjaamat elokuvat